"Vrem Familie! Vrem copii! Vrem viitor!". "DA la Referendum înseamnă DA pentru căsătoria dintre un bărbat și o femeie". Sunt mesajele unor spoturi care rulează pe câteva posturi de știri.

Publicitate

"Ștampila pentru NU înseamnă că admiți posibilitatea legiferării ca persoanele de același sex să se poată căsători și adopta copii", spune una dintre reclame.

Cele două spoturi rulează pe posturile de știri România TV, B1 TV și Antena 3.

Potrivit informațiilor Paginademedia.ro din piața media, PSD este clientul care plătește difuzarea repsectivelor spoturi.

De altfel, spoturile poartă marcajul PSD (și un cod), în partea de jos a ecranului, o obligație în cazul materialelor de promovare asumate de către o grupare politică.

Ce spun spoturile, detaliat:

Spot 1:

Vrem Familie! Vrem copii! Vrem viitor! Protejarea familiei împotriva oricăror tentative de erodare a căsătoriei ca uniune liber consimțită între un bărbat și o femeie este o măsură esențială pentru protejarea poporului român, a identității și unității noastre în marea familie europeană.

DA pentru viitorul nostru.

DA la referendum înseamnă DA pentru căsătoria dintre un bărbat și o femeie.

Spot 2

Referendumul național pentru revizuirea Constituției din 6 și 7 octombrie 2018. Sunteți de acord cu Legea de revizuire a Constituției României în forma adoptată de Parlament?

Ștampila pentru DA înseamnă că sunt de acord ca în Constituție să scrie CĂSĂTORIA este între un bărbat și o femeie.

Ștampila pentru NU înseamnă că admiți posibilitatea legiferării ca persoanele de același sex să se poată căsători și adopta copii.

DA la referendum înseamnă DA pentru căsătoria dintre un bărbat și o femeie.

Petrişor Obae

petrisor.obaepaginademedia.ro